А калі я параўноўваю, скажам, згаданыя вышэй дыпломы Гарбуновай, Логвіна, Янушкевіча з сёлетнімі кваліфікацыйнымі работамі скульптараў, мне падаецца, што вялікая эпоха адышла ў нябыт. А тое, што прыйшло ёй на змену, не мае пакуль уцямнага вызначэння. Зрэшты, пра іншыя творчыя спецыялізацыі гэтай абароны можна сказаць нешта падобнае. Змяніўся, здрабнеў маштаб “манументалкі”, ад тэм грамадскага гучання адышоў жывапіс. Па-ранейшаму высока трымае планку графіка, але ў асноўным за кошт тэхнічнага патэнцыялу.